
ATNAUJINTO VARŽYMOSI PROCEDŪRA

I SKYRIUS
PASLAUGŲ  UŽSAKYMO PROCEDŪRA
Kiekvieno Užsakymo metu preliminariųjų sutarčių pagrindu vykdomas Atnaujintas varžymasis, kurio metu Tiekėjai varžosi teikdami galutinės kainos pasiūlymus pagal Užsakymo sąlygas. 
Užsakovas, siekdamas sudaryti Pagrindinę sutartį su Tiekėju,  nurodo šias Užsakymo sąlygas:,
2.1. Preliminarų Abonentų skaičių ir perkamų Paslaugų preliminarų kiekį; 
2.2. Maksimalią Užsakymui skirtų lėšų sumą (Pagrindinės sutarties vertę) Eur su PVM;
2.3. Užsakymo maksimalią kainą Eur su PVM (maksimali lėšų suma, kurią nori (ar gali) mokėti užsakovas už suteiktas paslaugas vienam abonentui per mėnesį): minimalus prakalbamas mokestis per mėnesį; (jei taikoma) duomenų perdavimas Lietuvoje; (jei taikoma) mėnesio mokestis už naudojimąsi mobiliojo elektroninio parašo paslauga;
		2.4. 	Terminą atnaujintam varžymuisi (nuo 2 iki 10 darbo dienų); 
		2.5. 	Pagrindinės sutarties galiojimo terminą (nuo 6 mėn. iki 24 mėn.); 
		2.6. 	Kontaktinį asmenį Užsakymo klausimais (vardas, pavardė, pareigos, tel. Nr., el. paštas
    2.7. Už Pagrindinės sutarties vykdymą atsakingus asmenis (vardas, pavardė, pareigos, tel. Nr., el. paštas);
    2.8. Kitas sąlygas pagal poreikį.
 3. Tiekėjas, siekdamas sudaryti Pagrindinę sutartį su Užsakovu, el. kataloge  pateikia galutinės kainos pasiūlymą. Galutinės kainos pasiūlyme kaina pateikiama eurais, nurodant 2 (du) skaičius po kablelio.
 4. Tiekėjo siūloma kaina (paslaugų įkainiai) negali būti didesnė nei Preliminariosios sutarties kaina (paslaugų įkainiai). Į Galutinę kainą turi būti įskaičiuotos visos tinkamam Pagrindinės sutarties įgyvendinimui reikalingos išlaidos. Tiekėjo siūloma kaina gali būti neigiamos reikšmės šioms paslaugoms (pasirinktinai): minimalus prakalbamas mokestis per mėnesį ir/arba duomenų perdavimas Lietuvoje (tik konkretus paketas).
              5. Teikdamas pasiūlymą Užsakymui Tiekėjas nurodo Preliminariojoje sutartyje nurodytus subtiekėjus, kurių pajėgumais ketina remtis  Užsakymo vykdymo metu.
1. Tiekėjas pateikęs pasiūlymą Atnaujinto varžymosi metu iki atnaujinto varžymosi termino pabaigos turi galimybę pakoreguoti pasiūlyme nurodytą Galutinę kainą (atsiimti ir pateikti naują pasiūlymą).
         7. Teikdamas pasiūlymą Užsakymui, Tiekėjas privalo patvirtinti, kad Europos bendrajame viešųjų pirkimų dokumente (EBVPD) nurodyta informacija, kuri pateikta  teikiant pasiūlymą dėl Preliminariosios sutarties sudarymo, yra nepasikeitusi.
8. Už  el. kataloge  pateikto Tiekėjo pasiūlymo duomenų teisingumą ir teisėtumą yra atsakingas Tiekėjas.
1. Pasiūlymai išlieka konfidencialūs iki pasiūlymų pateikimo termino pabaigos, o jų peržiūros galimybės neturi  nei Užsakovas, nei kiti Tiekėjai.
2. Užsakovas  turi teisę keisti Užsakymų procedūrinius terminus.
3. Užsakovas  turi teisę pakeisti Galutinės kainos pasiūlymų pateikimo tvarką, apie tai informavusi Vartotojus prieš 10 (dešimt) kalendorinių dienų.
10. Užsakovas el. kataloge   informuoja Tiekėjus apie procedūrinius ir kitus Užsakymo pakeitimus.

II SKYRIUS
PASIŪLYMŲ VERTINIMAS
      11. Praėjus Atnaujinto varžymosi terminui,  yra nustatomas ir laimėjusiu pripažįstamas visas Užsakymo sąlygas atitikęs ekonomiškai naudingiausias pagal kainą pasiūlymas.
12.Praėjus atnaujinto varžymosi terminui  yra nustatoma Tiekėjų pasiūlymų eilė kainų didėjimo tvarka. Mažiausios kainos pasiūlymas pripažįstamas laimėjusiu. Apie tai informuojami Tiekėjai bei Vartotojas..
1. Jei nustatant atnaujinto varžymosi pasiūlymų eilę kelių Tiekėjų pasiūlymų kainos yra vienodos, laimėjusiu pripažįstamas Tiekėjas, kurio pasiūlymas Atnaujintame varžymesi buvo pateiktas anksčiausiai.
1. Tiekėjo Galutinės kainos pasiūlymas atmetamas, jeigu:
14.1. Galutinės kainos pasiūlymą pateikęs Tiekėjas atitinka bent vieną pašalinimo pagrindą; 
14.2. Galutinės kainos pasiūlymą pateikęs Tiekėjas neatitinka Konkurso dokumentuose nustatytų kvalifikacijos reikalavimų;
14.3. Galutinės kainos pasiūlymo kaina yra per didelė, Užsakovui nepriimtina;
        	14.4. Užsakovui prašant Tiekėjas nepagrindė neįprastai mažos Galutinės  pasiūlymo kainos. Galutinės kainos pasiūlyme nurodyta paslaugų kaina yra laikoma neįprastai maža, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija Užsakymo maksimalios kainos, pasiūlytų kainų aritmetinį vidurkį.
	14.5. Galutinės kainos pasiūlymas neatitiko Užsakyme nustatytų reikalavimų.
                15. Užsakovas, nustatęs laimėtoją, ne vėliau kaip per 5 (penkias) darbo dienas el. kataloge  praneša apie Atnaujinto varžymosi rezultatus ir pateikia kitą Viešųjų pirkimų įstatyme nustatytą informaciją, kuri dar nebuvo pateikta Atnaujinto varžymosi procedūros metu (nustatytą pasiūlymų eilę, laimėjusį Galutinės kainos pasiūlymą; Tiekėjui, kurio Galutinės kainos pasiūlymas buvo atmestas, jo atmetimo priežastis).
16. Vadovaujantis Viešųjų pirkimų įstatymo 86 straipsnio 8 dalies 2 punktu, Pagrindinės sutarties sudarymo atidėjimo terminas netaikomas.
17. Tiekėjas, kurio nuomone Užsakovas nesilaikė Viešųjų pirkimų įstatymo reikalavimų ir tuo pažeidė ar pažeis jo teisėtus interesus, turi teisę iki Pagrindinės sutarties sudarymo pareikšti pretenziją Užsakovui dėl Užsakovo veiksmų ar priimtų sprendimų. Pretenzija turi būti pateikta elektroninėmis  priemonėmis. 
18. Ginčų nagrinėjimo tvarka numatyta Viešųjų pirkimų įstatymo VII skyriuje. Užsakovas  nagrinėja tik tas Tiekėjų pretenzijas, kurios gautos iki Pagrindinės sutarties sudarymo dienos.

III SKYRIUS
PAGRINDINĖS SUTARTIES SUDARYMAS
19.  Pagrindinė sutartis gali būti sudaroma tik po to, kai po Atnaujinto varžymosi Tiekėjas elektroniniame kataloge  yra informuojamas, kad jo pasiūlymas yra pripažintas laimėjusiu ir jis atrinktas sudaryti Pagrindinę sutartį.
20. Įvykus Užsakymui ir informavus Vartotoją   apie Užsakymą laimėjusį Tiekėją, Vartotojas su juo privalo sudaryti Pagrindinę sutartį. 
21. Vartotojas ne vėliau kaip per 5 (penkias) darbo dienas nuo Užsakymo pabaigos laimėjusiam Tiekėjui  el. priemonėmis privalo pateikti tinkamai įformintą ir pasirašytą  Pagrindinę sutartį. 
22. Tiekėjas, gavęs pasirašymui Pagrindinę sutartį, privalo ją pasirašyti  ne vėliau kaip per 5 (penkias) darbo dienas kartu pateikdamas Pagrindinės sutarties įvykdymo užtikrinimą (jei reikalaujama). 
23. Pagrindinės sutarties šalių sutarimu gali būti nustatytos kitos Pagrindinės sutarties sudarymo sąlygos.

IV SKYRIUS
DALYVAVIMO UŽSAKYMUOSE SUSTABDYMAS IR
UŽSAKYMŲ NUTRAUKIMAS
24. Užsakovas  informavęs Tiekėją bet kuriuo metu sustabdo Tiekėjo dalyvavimą Užsakymuose (įskaitant jau vykstančius), esant bent vienai iš šių aplinkybių:
24.1. Tiekėjas nevykdo Preliminariąja sutartimi prisiimtų įsipareigojimų;
24.2. Vartotojas  raštu informuoja Užsakovą apie nevykdomus Tiekėjo Pagrindinės sutarties įsipareigojimus;
24.3. Likus 10 darbo dienų iki Preliminariosios sutarties galiojimo pabaigos.
25. Tiekėjas gali dalyvauti paskelbtuose Užsakymuose tik pasibaigus Tiekėjo dalyvavimo sustabdymo laikotarpiui.
26. Užsakovas  turi teisę nutraukti vykdomą Užsakymą, esant bent vienai iš šių aplinkybių:
26.1. gavus Vartotojo pagrįstą prašymą;
26.2. Vartotojui nurodžius netikslius Užsakymo duomenis.
27. Apie Užsakymo nutraukimą informuojami visi galimi Tiekėjai, kuriems buvo siųsta informacija apie Užsakymą.
28. Užsakymui pasibaigus, Užsakymo nutraukimas negalimas.
29. Likus 25 darbo dienoms iki Preliminariosios sutarties galiojimo pabaigos su visais Preliminariosios sutarties tiekėjais Užsakymai pagal Preliminariąją sutartį nebeteikiami, o anksčiau šiame punkte nurodyto termino pateikti užsakymai, jei dėl jų nėra sudaryta Pagrindinė sutartis, pasibaigus Preliminariosios sutarties galiojimui, nutraukiami.

